CELEX: 32004R1991
Language: sl
Date: 2004-11-19 00:00:00
Title: Uredba Komisije (ES) št. 1991/2004 z dne 19. novembra 2004 o spremembi Uredbe (ES) št. 753/2002 o določitvi podrobnih izvedbenih pravil za Uredbo Sveta (ES) št. 1493/1999 glede označevanja, poimenovanja, predstavitve in zaščite določenih vinskih proizvodov

20.11.2004   
            
            
               SL
            
            
               Uradni list Evropske unije
            
            
               L 344/9
            
         
      UREDBA KOMISIJE (ES) št. 1991/2004
   z dne 19. novembra 2004
   o spremembi Uredbe (ES) št. 753/2002 o določitvi podrobnih izvedbenih pravil za Uredbo Sveta (ES) št. 1493/1999 glede označevanja, poimenovanja, predstavitve in zaščite določenih vinskih proizvodov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1), in zlasti člena 53 Uredbe,
   ob upoštevanju naslednjega:
   
               (1)
            
            
               Direktiva 2000/13/ES Evropskega parlamenta in Sveta z dne 20. marca 2000 o usklajevanju zakonodaj držav članic glede označevanja in predstavitve živilskih proizvodov ter s tem v zvezi obveščanja javnosti (2), kakor je bila spremenjena z Direktivo 2003/89/ES glede navedb sestavin v živilskih proizvodih, v prvem pododstavku člena 6(3a) predvideva, da se na nalepkah za pijače, ki vsebujejo več kot 1,2% volumenskega deleža alkohola, obvezno navede vse sestavine, omenjene v Prilogi III a omenjene direktive.
            
         
               (2)
            
            
               Točka (a) drugega pododstavka člena 6(3a) Direktive 2000/13/ES glede proizvodov iz člena 1(2) Uredbe (ES) št. 1493/1999 predvideva, da se lahko sprejme spremembe predstavitve sestavin iz Priloge III a zgoraj imenovane direktive po postopku, določenem v členu 75 omenjene uredbe.
            
         
               (3)
            
            
               Odstavek 1 točke D Priloge VII in odstavek 1 točke F Priloge VIII Uredbe (ES) št. 1493/1999 določata, da navedbe na nalepkah obstajajo v enem ali več uradnih jezikih Skupnosti, tako da jih končni potrošnik zlahka razume.
            
         
               (4)
            
            
               Zato je treba spremeniti Uredbo Komisije (ES) št. 753/2002 (3).
            
         
               (5)
            
            
               Ta uredba se uporablja od 25. novembra 2004, ki je rok za prenos Direktive 2003/89/ES.
            
         
               (6)
            
            
               Upravljalni odbor za vino v postavljenem roku prek svojega predsednika ni podal mnenja –
            
         SPREJELA NASLEDNJO UREDBO:
   Člen 1
   Uredba (ES) št. 753/2002 se spremeni:
   
               1.
            
            
               Člen 3 se spremeni:
               
                           (a)
                        
                        
                           Drugi pododstavek odstavka 1 se nadomesti z naslednjim besedilom:
                           „Vendar je dovoljeno, da se obvezne navedbe o uvozniku, številki lota in sestavinah iz člena 6(3a) Direktive 2000/13/ES lahko navedejo zunaj vidnega polja, v katerem so druge obvezne navedbe.“
                        
                     
                           (b)
                        
                        
                           Doda se naslednji odstavek 3:
                           „3.   Če se v enem od proizvodov s sklicem na člen 1(2) Uredbe (ES) št. 1493/1999 nahaja ena ali več sestavin, naštetih v Prilogi III a Direktive 2000/13/ES, mora(-jo) biti omenjena(-e) na nalepki za izrazom ‚vsebuje’. V primeru sulfitov se lahko uporabljajo naslednje navedbe: ‚sulfiti’ ali ‚žveplov dioksid’.“
                        
                     
         
               2.
            
            
               Odstavek 2 člena 11 se nadomesti z naslednjim besedilom:
               „2.   Določbe člena 3(1) in 3(3) se smiselno uporabljajo za obvezne navedbe iz člena 12.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 25. novembra 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. novembra 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).
   
      (2)  UL L 109, 6.5.2000, str. 29. Direktiva, kakor je bila nazadnje spremenjena z Direktivo 2003/89/ES (UL L 308, 25.11.2003, str. 15).
   
      (3)  UL L 118, 4.5.2002, str. 1. Uredba, kakor je bila nazadnje spremenjena z Uredbo (ES) št. 1429/2004 (UL L 263, 10.8.2004, str. 11).